CELEX: 31985D0294
Language: el
Date: 1985-05-08 00:00:00
Title: 85/294/ΕΟΚ: Απόφαση της Επιτροπής της 8ης Μαΐου 1985 που τροποποιεί για τρίτη φορά την απόφαση 85/163/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία

Avis juridique important

|

31985D0294

85/294/ΕΟΚ: Απόφαση της Επιτροπής της 8ης Μαΐου 1985 που τροποποιεί για τρίτη φορά την απόφαση 85/163/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία  

Επίσημη Εφημερίδα αριθ. L 153 της 12/06/1985 σ. 0031 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Μαΐου 1985  που τροποποιεί για τρίτη φορά την απόφαση 85/163/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία  (85/294/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοειδών και χοιροειδών (1), όπως τροποποιήθηκε τελευταία με την οδηγία 84/644/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία με την οδηγία 84/643/ΕΟΚ (4), και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί των προβλημάτων υγειονομικού ελέγχου στον τομέα των ενδοκοινοτικών συναλλαγών των προϊόντων με βάση το κρέας (5), όπως τροποποιήθηκε τελευταία με την οδηγία 81/476/ΕΟΚ (6), και ιδίως το άρθρο 7,  Εκτιμώντας:  ότι εμφανίστηκε επιδημία αφθώδους πυρετού στην Ιταλία· ότι η επιδημία αυτή μπορεί να αποτελέσει κίνδυνο για το ζωικό κεφάλαιο των άλλων κρατών μελών, εξαιτίας του σημαντικού όγκου των συναλλαγών τόσο των ζώων και νωπών κρεάτων όσο και των προϊόντων με βάση το κρέας·  ότι, εξαιτίας αυτής της επιδημίας αφθώδους πυρετού, η Επιτροπή εξέδωσε στις 14 Δεκεμβρίου 1984 την απόφαση 85/40/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία (7)·  ότι η εξέλιξη της ασθένειας ανάγκασε την Επιτροπή να εκδώσει στις 14 Ιανουαρίου 1985 την απόφαση 85/108/ΕΟΚ (8), όπως τροποποιήθηκε με την απόφαση 85/116/ΕΟΚ (9), και την απόφαση 85/163/ΕΟΚ (10), όπως τροποποιήθηκε με την απόφαση 85/225/ΕΟΚ (11) και την απόφαση 85/234/ΕΟΚ (12)·  ότι, λόγω των μέτρων που εφαρμόζονται και των ενεργειών που διεξάγονται από τις ιταλικές αρχές, ιδίως όσον αφορά τον εμβολιασμό κατά του αφθώδους πυρετού, η ασθένεια εντοπίζεται σε καθορισμένα τμήματα του εδάφους·  ότι είναι απαραίτητο να προσαρμοσθεί η έκταση των περιοριστικών μέτρων προκειμένου να ληφθεί υπόψη η εξέλιξη της ασθένειας και οι ενέργειες που διεξάγονται τοπικά από τις ιταλικές αρχές·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 85/163/ΕΟΚ της Επιτροπής τροποποιείται ως εξής:  1. Στο άρθρο 1 παράγραφος 2 η ημερομηνία «11 Απριλίου 1985» αντικαθίσταται από την ημερομηνία «8 Μαΐου 1985».  2. Στο άρθρο 2 παράγραφος 3 η ημερομηνία «11 Απριλίου 1985» αντικαθίσταται από την ημερομηνία «8 Μαΐου 1985».  3. Στο άρθρο 3 παράγραφος 3 η ημερομηνία «11 Απριλίου 1985» αντικαθίσταται από την ημερομηνία «8 Μαΐου 1985».  4. Το παράρτημα αντικαθίσταται από το παράρτημα της παρούσας απόφασης.  Άρθρο 2  Τα κράτη μέλη τροποποιούν τα μέτρα που εφαρμόζονται στις συναλλαγές για να τα καταστήσουν σύμφωνα με την παρούσα απόφαση τρεις ημέρες μετά την κοινοποίσησή της. Ενημερώνουν σχετικά την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 8 Μαΐου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 339 της 27. 12. 1984, σ. 30.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 339 της 27. 12. 1984, σ. 27.  (5) ΕΕ αριθ. L 47 της 21. 2. 1980, σ. 4.  (6) ΕΕ αριθ. L 186 της 8. 7. 1981, σ. 20.  (7) ΕΕ αριθ. L 16 της 19. 1. 1985, σ. 46.  (8) ΕΕ αριθ. L 44 της 14. 2. 1985, σ. 34.  (9) ΕΕ αριθ. L 46 της 15. 2. 1985, σ. 45.  (10) ΕΕ αριθ. L 63 της 2. 3. 1985, σ. 23.  (11) ΕΕ αριθ. L 104 της 16. 4. 1985, σ. 12.  (12) ΕΕ αριθ. L 108 της 20. 4. 1985, σ. 19.   ΠΑΡΑΡΤΗΜΑ  1. Τμήματα του εδάφους που αποτελούν αντικείμενο περιορισμού στις συναλλαγές ζώντων ζώων:  - επαρχίες Benevento, Bologna, Brescia, Caserta, Catanzaro, Cosenza, Cremona, Cuneo, Mantova, Massa Carrara, Milano, Modena, Ravenna, Reggio-Emilia και Salerno,  - κάθε άλλο τμήμα του εδάφους που βρίσκεται σε ζώνη ακτίνας 10 χλμ γύρω από κάθε εστία αφθώδους πυρετού που διαπιστώθηκε μετά την 1η Φεβρουαρίου 1985.  2. Τμήματα του εδάφους που αποτελούν αντικείμενο περιορισμού στις συναλλαγές νωπών κρεάτων και προϊόντων με βάση το κρέας:  α) για τα κρέατα που λαμβάνονται από ζώα που έχουν σφαγεί μετά την 1η Νοεμβρίου 1984 και πριν από τις 10 Μαρτίου 1985 και για τα προϊόντα με βάση το κρέας που έχουν παρασκευασθεί με τα κρέατα αυτά:  - επαρχίες Brescia, Cremona, Cuneo, Mantova και Modena,  - κάθε άλλο τμήμα του εδάφους που βρίσκεται εντός ζώνης ακτίνας 10 χλμ γύρω από κάθε εστία αφθώδους πυρετού·  β) για τα κρέατα που λαμβάνονται από ζώα που έχουν σφαγεί μετά τις 10 Μαρτίου 1985 και πριν από τις 28 Απριλίου 1985 και για τα προϊόντα με βάση το κρέας τα οποία έχουν παρασκευασθεί από τα κρέατα αυτά:  - επαρχίες Brescia, Catanzaro, Caserta, Cosenza, Cremona, Mantova, Modena, Ravenna και Salerno,  - στην επαρχία του Milano, η περιοχή που καλύπτεται από την τοπική υγειονομική μονάδα αριθ. 59,  - κάθε άλλο τμήμα του εδάφους που βρίσκεται σε ζώνη ακτίνας 10 χλμ γύρω από κάθε εστία αφθώδους πυρετού που διαπιστώθηκε μετά τις 10 Μαρτίου 1985·  γ) για τα κρέατα που λαμβάνονται από ζώα που έχουν σφαγεί μετά τις 28 Απριλίου 1985 και για τα προϊόντα με βάση το κρέας τα οποία έχουν παρασκευασθεί με τα κρέατα αυτά:  - επαρχίες Benevento, Caserta, Ravenna και Salerno,  - στην επαρχία του Milano, η περιοχή που καλύπτεται από την τοπική υγειονομική μονάδα αριθ. 59,  - στην επαρχία Modena μέχρι 9 Μαΐου 1985, εάν δεν παρουσιασθεί καμία εστία πριν από αυτή την ημερομηνία στην επαρχία αυτή. Ωστόσο, η απαγόρευση διατηρείται σε μία ζώνη ακτίνας 10 χλμ γύρω από την εστία του Capri,  - κάθε άλλο τμήμα του εδάφους που βρίσκεται εντός ζώνης ακτίνας 10 χλμ γύρω από κάθε εστία αφθώδους πυρετού που διαπιστώθηκε μετά τις 25 Απριλίου 1985.